فرانسادا یئنی ایل قوتلامالاری سیراسیندا اودا وئریلن آراج ساییسی‌نین 945 اولدوغو آچیقلاندی.
فرانسا ایچ ایشلری باخانلیغین‌دان وئریلن آچیقلامادا، یئنی ایل گئجه‌سی اودا وئریلن آراج ساییسی‌نین گئچن ایله گؤره یوزده 17 آرتا‌راق 945ه چاتدیغی ایفاده ائدیلدی.
یئنی ایل گئجه‌سی پلیسه سالدیری و شدت اویقولاییب قامو دوزه‌نینی پوزان 454 نفرین توتولدوغو بیلگیسینی ده پای‌لاشان باخانلیق، 301 نفرین ده گؤزآلتینا آلینیب حاق‌لاریندا حقوقی ایشلم ائدیلدیگینی قید ائتدی.
فرانسادا یئنی ایل گئجه‌سی اؤزللیکله شهر اطرافی و بؤیوک شهرلرین صنایع بؤلگه‌لرینده آراج‌لار اودا وئریلیر. 2000.جی ایللردن سونرا هر یئنی ایل گئجه‌سی مین‌دن چوخ آراجین یاندیریلدیغی تثبیت ائدیلمیش، بو رقمین 2014 و 2015 یئنی ایل گئجه‌سینده ایسه مینین آلتینا دوشدوگو گؤزلنمیشدی.
بو ایلکی رقم‌لره تپکی گؤسترن آشیری ساغ میلی جبهه رهبرلری، یئنی ایچ ایشلری باخانی برونو له رووکسون گئرچک رقم‌لری گیزله‌دیگینی ادعا ائده‌رک، یئترلی تدبیر آلینمادیغینی ساوونور.
